ডিএলএড ঐক্যমঞ্চের বিকাশ ভবন অভিযান ঘিরে ধুন্ধুমার

সল্টলেক: সুপ্রিম কোর্টের (Supreme Court) নির্দেশের চাকরিহারা প্রায় ২৬ হাজার শিক্ষক-অশিক্ষক কর্মী। রুটিরুজি হারিয়ে দিশাহীন তাঁরা। বৃহস্পতিবার দুপুরে বিকাশ ভবন অভিযান ও বিক্ষোভ কর্মসূচির ডাক দেয় ২০২২ প্রাথমিক টেট উত্তীর্ণ ডিএলএড (Tet D EL ED Job Seeker) ঐক্যমঞ্চ। তাদের দাবি অবিলম্বে প্রাথমিকে ৫০ হাজার শূন্যপদে নিয়োগ বিজ্ঞপ্তি প্রকাশ করতে হবে। তাদের এই দাবি নিয়ে বিকাশ ভবন গিয়ে ডেপুটেশন দেবে। ডিএলএড ঐক্যমঞ্চ এর তরফ থেকে বিকাশ ভবন অভিযান ঘিরে ধুন্ধুমার পরিস্থিতি তৈরি হয়। পুলিশের সঙ্গে আন্দোলনরত চাকরিপ্রার্থীদের ধস্তাধস্তি বাঁধে। রীতিমতো টেনে হিচঁড়ে আন্দোলনকারীদের সরিয়ে নিয়ে যায় পুলিশ।

২০১৭ সালে টেটের পর দীর্ঘ ৫ বছর পরে ২০২২সালের টেট পরীক্ষায় উত্তীর্ণ হয়ে ২০২৪ সাল শেষ হতে চলল তবুও তারা বঞ্চিত। দীর্ঘদিন নিয়োগের দাবিতে তারা আন্দোলন করছেন। কিন্তু লাভের লাভ কিছুই হয়নি। সেই কারণে প্রাথমিকে অবিলম্বে ৫০ হাজার শূন্য পদে নিয়োগের বিজ্ঞপ্তির দাবি জানিয়ে এই বিক্ষোভ টেট উত্তীর্ণ। ক্লাস ওয়ান থেকে পঞ্চম শ্রেণি পর্যন্ত স্কুলে চাকরির দাবিতে তারা বিক্ষোভ দেখায়।

আরও পড়ুন:মিলল না স্বস্তি! বাতিল ২৬ হাজার জনের চাকরি: নির্দেশ সুপ্রিম কোর্টের

আন্দোলনকারীরা বিকাশ ভবনের সামনে জমা হলে পুলিশ তাদের ভেতরে প্রবেশ করতে আটকে দেয়। এ পড়ই চাকরিপ্রার্থীদের সাথে বিধাননগর পুলিশের উত্তপ্ত বাক্য বিনিময় শুরু হয়। পরিস্থিতি ক্রমশ উত্তপ্ত হয়ে ওঠে। পুলিশের সঙ্গে ধস্তাধস্তি শুরু হয়। পরিস্থিতি নিয়ন্ত্রণে আনতে রীতিমতো টেনে হিঁচড়ে আন্দোলনকারীদের বিকাশ ভবনের সামনে থেকে সরিয়ে নিয়ে যায় বিধান নগর পুলিশ।

অন্য খবর দেখুন